Wikipédia-vita:Wikimédia Magyarország/Karbantartó verseny 2012

message: Hát, nehezen értem a feltételtámasztás lényegét. Nagyon sok állandó anon szerkesztőnk van. Még azt is gondolom, hogy a Wikipédia tapasztalt szerkesztői, akik valamiért egy ponton az anon szerkesztés mellett döntöttek. Azonkívül nagyon sokan vannak olyanok, akik napi rendszerességgel használják a wikit, de eddig még nem szerkesztették. Bár akár szerkeszthették is volna. 
Kérdezem: ha pl. a Szöveget nem tartalmazó cikkek pont ma serkentenek egy anont arra, hogy megcsinálja a cikket, vagy egy eddig csak olvasó felhasználó pont a kiírás hatására jutna el odáig, hogy forrásokat keressen egy cikkhez, azokat nem lehetne értékelni? Vajon mi lehet ennek a szigorúságnak az oka? --Burumbátor Speakers’ Corner 2012. március 7., 11:57 (CET)
Hát ha csak egy cikknél jut el odáig, hogy forrásokat keressen, akkor az szimpla wikizés, és még nem verseny. Ha pedig szeretne versenyezni, akkor nem lehet olyan nagy gond regisztrálni. - RepliCarter  Hagyj üzenetet 2012. március 7., 12:09 (CET)
replies: text: Ja hogy a 100 szerkesztésre gondolsz... hát ezt a tavalyiból vettem át... tavaly azért tettük bele, mert egy új szerkesztőnek nemigen lehet fogalma még arról, hogy mi jó és mi a javítanivaló. Azt meg persze nem tudjuk, hogy egy anon rendszeres anon-e vagy új... Ötlet? - RepliCarter  Hagyj üzenetet 2012. március 7., 12:10 (CET)
Ötlet? Én nem támasztanék itt részvételi feltételeket. Ez a verseny úgyis kiemelt figyelemben részesül, nem lehet nagyon mellémenni. Ha valaki fogalmatlanul kezd bele a munkába, azonnal kizárható. Egy a közösségi életet jelentősen befolyásoló esemény szavazásánál teljesen jogos a részvételi feltétel, de ez a karbantartóverseny kizárólag tartalmi kérdéseket érint. Hadd jöjjön bárki, akár nyerhessen egy anon is, ha olyan teljesítményt nyújt. Ez a véleményem. --Burumbátor Speakers’ Corner 2012. március 7., 12:13 (CET)
Hogyne lehetne fogalma róla! Egy új szerkesztő is ismerheti a helyesírást, lehet fogalma a forrásolásról a Wikipédián kívüli világból, vagy lektorálhat egy lapot, amihez ért. Nem kevesen vannak, akik pontosan ilyen karbantartó tevékenységgel kezdték-kezdik a wikizést, mert pontosan ehhez nem kell wikipédiás tapasztalat. Nem látom sok értelmét ennek a korlátozásnak, javaslom az eltörlését. Bináris ide Kelt: Wikipédia,  2012. március 7., 12:25 (CET)
Na de Burum, egy naponta más ip-ről szerkesztő anonnál, hogy lehet ellenőrizni, mit csinált? - RepliCarter  Hagyj üzenetet 2012. március 7., 12:31 (CET)

text: Én akkor már inkább a 100 szerkesztést venném ki a feltételből, de a regisztráció igényét nem. Ha regisztrál, lesz állandó vitalapja, tudok neki írni, ha valami gond, kérdés van... - RepliCarter  Hagyj üzenetet 2012. március 7., 12:32 (CET)
Binárissal teljesen egyet értve (!): ha valaki anonként versenyezni akarna, gondoskodjon róla, hogy elérhető, követhető legyen a tevékenysége. Mellesleg én is úgy kezdtem, ahogy Bin írja: javítgatással. Ha valaki csak így-úgy, változó IP-kről szerkeszt, azt nem lehet elfogadni benevezésként, én sem azokról beszélek. De ez csak egy álláspont, én nem harcolok érte, csak jeleztem, hogy nyitottabban is mehetne a verseny, teret engedve olyanoknak is, akik hátha pont az itteni közreműködéstől szeretnék meg a wikit. --Burumbátor Speakers’ Corner 2012. március 7., 12:46 (CET)
A "gondoskodjon róla" nem a regisztrációt jelentené?  - RepliCarter  Hagyj üzenetet 2012. március 7., 13:10 (CET)
Természetesen a 100 szerkesztésre gondoltam én is, a regisztráció nem nagy követelmény. Bináris ide Kelt: Wikipédia,  2012. március 7., 15:02 (CET)
Ez a kérdés azt hiszem megoldódott mindenki megelégedésére. A gyakorlatban éppenséggel anonok is versenyezhetnének, viszont nem tudnánk megajándékozni vagy díjazni őket (bár barnstart kaphatnak). Hasonlóan, a regisztrált szerkesztőknél, az ajándékok és díjak kiosztásának egyik gyakorlati feltétele lesz, hogy bizonyos személyes adatokat meg kell osztani az egyesülettel. Ezeket a gyakorlati megfontolásokat leszámítva, minél többen végeznek karbantartó munkát a verseny keretén belül, azon kívül, azzal párhuzamosan vagy a versennyel szembeni tiltakozásként, annál jobb. :) --Dami vita 2012. március 8., 12:16 (CET)
thread_title:  A részvétel feltétele 

message: A díjak szakaszt kicsit át kellene fogalmazni, mert félreérthető. Pl. a két nagyobb díj közül az egyik az, hogy "a veszprémi Wikitábor részvételi díja". Ebből nekem az jön le, hogy a pénzt ugyan meg lehet nyerni és zsebretenni, de elmenni nem kötelező.  Ha úgy értitek, hogy a nyertes ingyen vehet részt a táboron, akkor inkább azt írjátok ki... - Tündi vita 2012. március 7., 13:21 (CET)
Hát én remélem, hogy csak neked jön ez le.  Ha az egyesület fizeti a tábor részvételi díját, az azt jelenti, hogy az egyesület fizeti a tábor részvételi díját. - RepliCarter  Hagyj üzenetet 2012. március 7., 13:54 (CET)
replies: text: Átfogalmaztam. - RepliCarter  Hagyj üzenetet 2012. március 7., 13:55 (CET)
replies: text: :Köszi! Így már jobb. De akárhogyan nézem, az eredeti szöveg ez volt: "A jelentősebb értékű ajándékok: egy fő részére a Wikitábor részvételi díja." Ebből pedig nem következik automatikusan az, hogy el is kell menni a táborba, csak egy bizonyos pénzösszeg megnyerésére utal.  - Tündi vita 2012. március 7., 15:37 (CET)
replies: text: ::Ha nem mész el a táborba, de ezt választod nyereménynek, akkor sem kapsz egy forintot sem, mert azt közvetlenül a szervezőknek fizetjük majd (vagy házon belül számoljuk el, hiszen az egyesület büdzséje áll a tábor mögött is), hasonlóan a belgrádi út kellékeivel. Igyekeztünk olyan nyereményeket választani, amelyek a gyakorlatban közhasznú tevékenységgel járnak együtt és kevésbé a pénzbeni értéken van a hangsúly, hanem a verseny kiválasztó szerepével (a közhasznú tevékenységünk támogatásának adómentes limitje havi szinten kétszer akkora, mint a nyeremények éves adómentes limitje). A rendszer kijátszása nélkül is elég fejfájást okoz nekünk a magyar jogszabályok betartása és a lehető legélvezetesebb és izgalmasabb díjak nyújtása közti ellentét. Üdv, --Dami vita 2012. március 8., 12:21 (CET)
replies: text: :::Ne fárassz már, én biztosan nem akarom kijátszani, csak arra akartam figyelmeztetni a csapatot, hogy az eredeti nyereménykiírás félreérthető volt. De ha valaki ebből azt veszi le, hogy én bármit is ki akarok játszani, akkor legközelebb nem szólok. - Tündi vita 2012. március 8., 12:36 (CET)
replies: text: ::::Köszi, hogy jelezted a hibát. Nem feltételeztem, hogy ki akarod játszani a rendszert, de ha valaki ki akarná, akkor az egyesület fenntartja a jogot, hogy megnehezítse az illető életét :). – Dami vita 2012. március 8., 12:42 (CET)
thread_title:  Díjak 

message: Csak azoknak a cikkeknek a kijavítása ér pontot, amiken kint van valamilyen hibát jelző sablon? Bevallom, én a főleg a föcis cikkekkel akarok majd foglalkozni, főleg infoboxokat pótolni, mert azt amúgy is csinálom, de rengeteg cikken nincs kint az infobox hiányát jelző sablon. Ezeket a cikkeket bele lehet számolni, vagy kezdjem el előbb felsablonozni a cikkeket? - Tündi vita 2012. március 8., 10:26 (CET)
Mivel az infobox hiányt jelző sablon az egyik tipikus eset, amit nem nagyon szoktunk kirakni, olyat is lehet természetesen. - RepliCarter  Hagyj üzenetet 2012. március 8., 11:01 (CET)
Ok, kösz. És a többi hiba? Ha mondjuk megformázok egy cikket, vagy forrással egészítem ki, de nem volt rajta a hibát jelző sablon, akkor az számít? A föcis cikkek nagy részén nincs hibát jelző sablon, de javítanivaló van rajtuk dögivel. - Tündi vita 2012. március 8., 11:40 (CET)
Nem tudnál választani a kategóriák közül?? Amiken nincs hibasablon, azokra majd kerül az idők folyamán, és majd elemei lesznek a következő karbantartóversenynek. - RepliCarter  Hagyj üzenetet 2012. március 8., 13:44 (CET)
replies: text: Ha ezen múlik, akkor jelzed nekem a javításra váró szócikkeket vagy ha tömegesen szeretnéd akkor a járőrők üzenőfalán és ráteszem(szük) a megfelelő sablonokat. Megjegyzem, hogy ezt jó lenne a verseny kezdetéig megtenni, hisz valahol kell egy határt húzni.   Andrew69.   2012. március 8., 14:22 (CET)
replies: text: :Ez jó ötlet. A hátralévő három nap alatt föl kell sablonozni ezeket a cikkeket. De még mindig fenntartom, elég sok van így is...  -RepliCarter  Hagyj üzenetet 2012. március 8., 14:40 (CET)
replies: text: :: Sajnos igen :-(   Andrew69.   2012. március 8., 14:47 (CET)
Én speciálisan a földrajzos cikkekre szeretnék "rácuppanni". Előbb persze a már meglévő kategóriákból válogatok, de ahogy írtam, a föcis cikkek nagy része nincsen felsablonozva. Nem is vagyok nagy híve a hibasablonozásnak. No, majd meglátjuk, hogy a sablonos cikkek javítása elég lesz-e egy bögrére.  - Tündi vita 2012. március 8., 14:45 (CET)
Na és mi van, ha pont egy olyan cikket javítok ki nagy munkával, amin még nem volt rajta a sablon, pedig totál értelmetlen szövege volt? Általában azt javítom, ami elém kerül, mivel mindig annyi javítanivalóm van, hogy sosem szoktam direkt keresgélni valamilyen szempont szerint. Talán azért nem valók nekem ezek a versenyek, mert én egész évben a karbantartáson dolgozom, és nem érzem át igazán a kampányt. :-) Bináris ide Kelt: Wikipédia,  2012. március 16., 23:06 (CET)
Semmi katasztrófa nincs, többször is volt ilyen és ment is a pont. Csak egy-egy résztvevőnél ne ilyen legyen minden cikk. Ez alatt a három hét alatt fogyasszuk a meglévő problémasablonokat, ezért vannak fölsorolva a kategóriák a lap tetején. Aztán lehet újakat sablonozni majd a következő versenyre.  - RepliCarter  Hagyj üzenetet 2012. március 16., 23:11 (CET)
thread_title:  Javítandó cikkek 

message: Én már előre őrülök... ennyi jelentkezővel jókora halom cikknek lesz jobb sorsa a következő három hétben.  Hajrá! - RepliCarter  Hagyj üzenetet 2012. március 8., 16:03 (CET)
replies: text: Valóban. Hirtelen nagyon megugrott a jelentkezők száma, és egyúttal – el ne kiabáljam – ezen túlmenően is erősnek mondható a mezőny... – Joey  üzenj nekem 2012. március 8., 16:17 (CET)
replies: text: :Bár a tavalyi bajnokunk még hiányzik... khm...  - RepliCarter  Hagyj üzenetet 2012. március 8., 17:01 (CET)
replies: text: ::Van az tavalyelőtti is. – Joey  üzenj nekem 2012. március 8., 19:17 (CET)
replies: text: :::Jó-jó...  - RepliCarter  Hagyj üzenetet 2012. március 8., 20:09 (CET)
thread_title:  A medve bőre 

message: Szeretném megkérdezni, hogy az összesített pontokon kívül valami minimális szakmai ellenőrzésre sor kerül-e? (Pl. a különböző műhelyek akár szúrópróba szerűen ellenőrzik-e a szerkesztők által javított és jónak ítélt cikkeket? Mert pl. ez javítás, és a sablon levétele után semmivel sem kevésbé horrorisztikus, mint előtte volt! --Texaner vita 2012. március 12., 19:47 (CET)
Mivel itt javításról van szó, jellemzően forrás, infobox, egyebek pótlásáról, illetve persze számos egyéb dologról is, nem hiszem, hogy szakmai ellenőrzésre szükség lenne. Az általad említett példával szerintem nincs gond, határozottan javult a cikk. - RepliCarter  Hagyj üzenetet 2012. március 12., 19:52 (CET)
thread_title: Értékelés

message: Javaslom a következő versenybe a :Kategória:Hibás fájlhivatkozásokat is. Ez piros képlinkeket jelent törölt képek nyomán az összes érintett lapon. Bináris ide Kelt: Wikipédia,  2012. március 29., 23:50 (CEST)
Jó ötlet. - RepliCarter  Hagyj üzenetet 2012. március 30., 11:57 (CEST)
A "rossz" átírású cikkek is kimaradtak. --→   Sasuke88  vita 2012. április 15., 14:43 (CEST)
replies: text: Nagyon jó észrevétel!  – Joey  üzenj nekem 2012. április 15., 16:08 (CEST)
replies: text: :Utóbbinál azt hiszem az volt az elgondolás, hogy egy-egy nyelv átírásához csupán egy-egy szerkesztő (néha kettő) ért, így nem feltétlenül illeszthető be egy sokszereplős versenybe, mert aránytalan előnyhöz juttatná az átírótudorokat. Összességében, szerintem lehet, hogy túl sok kategória is volt és legközelebb le kellene szűkítenünk a 4-5 legfontosabbra és legnépszerűbbre.

text: :Mindenesetre nem jelenti ez, hogy ne lehetne külön versenyt szervezni az átírások javítására, ha úgy gondoljátok, hogy működne. Én amit el tudok képzelni, az egyfajta „editathlon”, szerkesztési maraton, ahol lefoglalunk egy termet wifivel és a szakértő szerkesztők bemutatják az átírás alapjait és utána a szerkesztők még ott helyben a nap hátralevő részéven sokat kijavítanak, ha valami nem világos, akkor pedig a szakértőtől kérdeznek. Egy ilyen program megvalósításához az egyesület minden lehetséges támogatást szívesen megad (terem, kivetítő, kaja, utazási támogatás, wifi, Wikipédiás ajándékok, pénz, tanácsok) kivéve a szervezőt. Ha valakit érdekelne egy ilyesmi megszervezése (vagy bármilyen más specializált témában), akár csak ötlet szintjén, akkor keressetek meg. Üdv, – Dami vita 2012. április 15., 17:33 (CEST)
replies: text: ::Szerintem ez bármelyik kategóriára elmondható, pl. lektorálásnál a helyesírásguruk nyilván előnyben vannak, vagy forrásolásnál azok, akiknek egy "könyvtár" van otthon. Én mindenesetre ragaszkodnék a "rossz" átírás belevételére is. --→   Sasuke88  vita 2012. április 15., 20:04 (CEST)
replies: text: :::+1 Sasuke88. Nagyon örülök, hogy Te is így látod! Szerintem is gyakorlatilag bármelyik kategóriáról elmondható, hogy egyesek előnyben vannak vele, mások meg nem, attól még mindegyik kategória a szócikk egy-egy fontos hiányosságát jelöli. A fentiek okán hiba volt pont ezt – a szócikk semmivel sem kisebb mint a többinek a hiányosságára rámutató – kategóriát kihagyni. Kapcsolódó megbeszélés: Wikipédia-vita:Wikimédia Magyarország/Karbantartóverseny 2012/Összesítés#rossz átírású lapok + hiányzó sablonok kérdései, ami csak annyiban megbeszélés, hogy az észrevételemet szóvá tettem, ám az megértő fülekre egyáltalán nem talált. – Joey  üzenj nekem 2012. április 15., 20:40 (CEST)
replies: text: ::::Ahogy ott is írtam, a következő verseny megszervezésére jelentkező önkénteseknek a szava döntő súllyal fog a latba esni – már most várjuk mindenki jelentkezését, aki szeretne részt venni a következő megszervezésében (az ezzel kapcsolatos kvázi-kérdőívünkben ez egy külön pont, amit szerencsére többen beikszeltek).

text: ::::(Amíg a szervezők ingyen, a szabad idejükben szervezik ezeket a versenyeket, addig továbbra is a „do-ocracy” szellemében kerülnek a döntések meghozatalra.)

text: ::::Ettől függetlenül természetesen most a verseny lezárulta után ideje van megbeszélni az elmúlt verseny tapasztalatait.

text: ::::Fentebb írtam, hogy szerintem túl sok kategória volt és ez nehezítette a verseny kommunikálását és a választás bősége miatt potenciálisan kevésbé volt koncentrált az erőfeszítés(az eredmény így is jó lett: több mint 300 szócikk jelentős bővítésével, 500 szócikk forrásolásábal, 200+ infobox pótlásával, ha jól emlékszem).

text: ::::Eltér a véleményünk bizonyos kategóriák vonatkozásában, hogy hány embert tud megfogni és érdemes-e szerepeltetni egy ilyen versenyben. Ahogy írtátok, a meglévő kategóriák közt is volt olyan, ami kevés embert tudott megfogni és így még egy ilyen kategória beillesztése nem borította volna meg az egyensúlyt.

text: ::::Ezzel egyetértve én a célt az olyan kategóriák bevétele mellett látom, amelyet megfelelően intelligens vagy művelt ember kezelni tud. Inkább legyen kevés kategória, de a résztvevők, köztük a betévedő új szerkesztők is, érezzék úgy, hogy itt egyenlő esélyekkel indulnak, és aki a legtöbbet dolgozik [beleértve esetleg a tanulást is], nyer.

text: ::::Bár a helyesírás nagy kihívás, azért valamilyen szinten mindannyian elsajátítjuk és egy szócikket jó esetben legalább a saját szintünkre felhozunk, amikor javítunk, nem pedig lerontjuk, így ha nem is érünk el tökéletességet, mindenki találhat magának terepet jobbá tenni az enciklopédiát. Természetesen előnyben vannak, akiknek kifejezetten jó a helyesírása vagy legalábbis magabiztos.

text: ::::A lektorálás már felemás kategória, egyrészről szakmai tudást feltételez sok esetben és ebből a szempontból alkalmatlan tömegsportnak. Ugyanakkor, itt a Wikipédián, gyakran a forrásoláshoz szükséges ismereteket kíván, ezek pedig olyan készségek, amelyeket egy bizonyos szinten elvárunk minden wikipédistától; bár a feladathoz magához kell egy kis kíváncsiság és kutatási képesség legyen az az interneten, a házi könyvtárban vagy az igaziban.

text: ::::Az átírás a véleményem szerint már az a kategória, ami nehezen végezhető versenyszerűen – kivéve, ha a versenyzőket előtte megtanítjuk rá vagy motiváljuk, hogy tanulják meg. X+1 kategóriaként, ahol az első X kategóriához [jó esetben] nem kell feltétlenül túl sok szakmai vagy speciális ismeret (hiszen ezért karbantartóverseny és nem szakmai verseny), ott az átírást kevesen fogják megtanulni és csak azok fognak "versenyezni" ebben a kategóriában, akik már ismerik és ők nagyon kevesen vannak.

text: ::::A következő karbantartó verseny szervezői számára a fentiek talán érdekes szempontok lesznek a kategóriák meghatározásához. Mint jeleztem, mind ehhez, mind átírási és más versenyprogramokhoz várjuk a jelentkezőket. –Dami vita 2012. április 15., 23:11 (CEST)
thread_title:  Kategória:Hibás fájlhivatkozások 

message: Nem lehetne kibővíteni a jutalmazottak körét mondjuk 18-ra? Én 16. vagyok, úgyhogy nekem a legrosszabb, pedig egy vászontatyónak nagyon örülnék  (persze csak, ha postán külditek és nem kell érte elmenni Piripócsra). --→   Sasuke88  vita 2012. április 15., 14:43 (CEST)
replies: text: Egyelőre a díjazottak köre lezárult, de lesz még versenyünk, ahol lehet nyerni. Ha vállalod, hogy megszervezed a következő versenyt vagy egyesületi programot, akkor garantálom, hogy kapsz egy vászontatyót vagy bármilyen ajándéktárgyunkat, amit szeretnél. :) --Dami vita 2012. április 15., 17:35 (CEST)
replies: text: :Versenyt szívesen megpróbálnék szervezni, de csak június 13. után (ekkor lesz a záróvizsgám). Ősszel lenne célszerű egy újabb karbantartó versenyt szervezni mondjuk Őszi avarseprés címmel . Meg gondoltam egy szócikkíró versenyre is, hogy utolérjük a cseh wikit, esetleg egy kiemeltszócikk-javító verseny is beleférne. --→   Sasuke88  vita 2012. április 15., 20:11 (CEST)
replies: text: ::Máris felirtalak a jövőbeni önkénteseink listájára. Ha van kedved – különösen június után – csatlakozz az egyesülethez, aminek a levlistáin megbeszélhetjük ötleteidet. Az egyesületi tagság ugyanakkor nem feltétel, a feljebb linkelt „közösségi támogatási kereten” keresztül is jelentkezhetsz és itt a Wikipédia oldalain is lehet és célszerű megbeszélni a versenyek részleteit. Egy vászonszatyor minden estre vár rád, remélem a nyár végén vagy ősszel odaadhatjuk :) –Dami vita 2012. április 15., 23:15 (CEST)
thread_title:  Jutalmazottak köre